《雨泊吴阊送春同顾梁汾先生作》
清代·杜诏

吴宫花老泪胭脂，点点残红堕晚枝。自是东风无著处，本来西子有归时。

锦帆冷落青帘舫，玉管阑珊《白苎词》。双桨绿波留不住，半塘烟雨柳如丝。

作者简介：（1666—1736）清江苏无锡人，字紫纶，号云川，又称丰楼先生。康熙四十四年南巡，献诗，特命供职内廷。五十一年，赐进士，官庶吉士，逾年乞养归，与高僧结九龙三逸社。生平不言人短，亲友入仕者，必劝之“留有余于百姓”。尝与杜庭珠合编《唐诗叩弹集》。另有《云川阁诗集》、《浣花词》、《蓉湖渔笛谱》等。